UVP TECHNICOM

DASATO ACADEMY Projektový manažment s Tomášom Baltesom
2023-01-27 15:30 - 18:00 (Europe/Bratislava) | UVP TECHNICOM, Boženy Němcovej 5, Košice, Slovakia (Slovak Republic)
Dňa 27.1.2023 sa uskutoční ďalšie stretnutie prvého ročníka DASATO Academy v Košickom kraji! Tentokrát bude venované téme zameranej na problematiku projektového riadenia.
Od septembra sa študenti a študentky každý piatok stretávajú na workshopoch v priestoroch Univerzitného vedeckého parku TECHNICOM na témy 21. storočia, pracujú na 3 projektoch v praxi s neziskovým, verejným a súkromným sektorom, koncom roka vytvoria svoj vlastný projekt, ktorý zlepšuje ich okolie.

ISE Open Innovation Challenge 2023
2023-01-31 - 2023-02-08
Enterprise Europe Network pri UVP TECHNICOM v spolupráci s ďalšími členmi siete a hlavným organizátorom ACCIÓ (Agency for the competitiveness of Catalan enterprise) pozýva slovenských podnikateľov na hybridné kooperačné podujatie ISE Open Innovation Challenge 2023, ktoré sa uskutoční 31.1.2023 – 8.2.2023 v L‘Hospitalet de Llobregat (Barcelona), v Španielsku a online. Registrácia otvorená do 3.2.2023.
Dátum konania: 31.1.2023 – 8.2.2023 Miesto konania: Barcelona, Španielsko/on-lineRegistrácia otvorená do: 3.2.2023Prihláška: https://ise-challenges-2023.b2match.io/signupWeb stránka podujatia: https://ise-challenges-2023.b2match.io/

Pomôžte vyriešiť niektorú z 21 firemných výziev 9 katalánskych spoločností, ktoré hľadajú poskytovateľov nových technológií/riešení! Ich zoznam nájdete na tejto stránke.
Účastníci podujatia si môžu zvoliť fyzické stretnutia, online stretnutia alebo oboje.
Organizácia podujatia:

31.1.2023 – 2.2.2023 fyzické stretnutia v mieste kongresu ISE v Barcelone
7.2.2023 – 8.2.2023 online stretnutia

Všetkým účastníkom, ktorí sa zúčastnia podujatia fyzicky, budú poskytnuté vstupenky na kongres ISE.
Účasť na podujatí je bezplatná, ale registrácia a aktivácia profilu sú povinné.
Pri vypĺňaní prihlášky si v časti „Settings“ v rámci položky „Support office“ vyberte TUKE ako Vašu podpornú inštitúciu. Následne Vašu prihlášku obratom radi potvrdíme v registračnom systéme podujatia. Ďakujeme.
Kontakt: Enterprise Europe Network pri UVP TECHNICOM, e-mail: een@uvptechnicom.sk

Informačný deň k výzvam Horizont Európa: Klaster 4 – časť Digitalizácia a Priemysel
2023-02-01 08:30 - 12:20 | Online
Na podujatí budú predstavené výzvy v rámci nového pracovného programu Klastra 4 programu Horizont Európa zamerané na oblasť Digitalizácia a Priemysel. Z prezentácií sa dozviete aj praktické informácie ako sa orientovať v pracovnom programe, ako hľadať partnerov v rámci výziev Klastra 4 alebo prečo sa zapájať do partnerstiev programu Horizont Európa. Odprezentované budú aj zaujímavé informácie o tematicky súvisiacich inovačných spoločenstvách Európskeho inovačného a technologického inštitútu (KIC EIT).
Cieľovou skupinou Informačného dňa sú vedci, výskumníci, inovátori, výskumné inštitúcie, univerzity či podniky, ktoré majú záujem o účasť vo výzvach v rámcovom programe Horizont Európa.
Text prevzatý a viac informácií na eraportal.sk.

MASS / NEW MEDIA TRANSFER(NO) - derniéra výstavy
2023-02-01 16:00 | UVP TECHNICOM, Boženy Němcovej 5, Košice, Slovakia (Slovak Republic)
POZVÁNKA
Pozývame Vás na derniéru originálnej výstavy MASS / NEW MEDIA TRANSFER(NO), ktorá sa uskutoční dňa 1. 2. 2023 (streda) o 16.00 hod. v prezentačných priestoroch UVP Technicom. Súčasťou podujatia bude aj komentovaná prehliadka za účasti študentov a pedagógov Ateliéru nových médií na Fakulte umení TUKE.
Všetci ste srdečne vítaní!

MASS / New Media Transfer(no)“,
Špecifická exhibícia s názvom „MASS / New Media Transfer(no)“, ktorá je aktuálne realizovaná vo výstavných priestoroch UVP Technicom v Košiciach, je výberom najnovších študentských prác z prostredia Ateliéru nových médií a Ateliéru fotografie na Fakulte umení TUKE. Výstava bola iniciovaná tímom FU TUKE na základe projektovej spolupráce s CVTI a UVP Technicom. „MASS / New Media Transfer(no)“ ponúka zámerne viac otáznikov, ako odpovedí, čím chce reagovať na základné princípy humanizmu, a to na pozadí prebiehajúcej technologickej éry. Je to predovšetkým pohľad súčasného mladého človeka – multimediálneho umelca hľadajúceho akési vlastné equilibrium, a to v celej šírke rozporuplností každodenného sveta.
Divák má možnosť vidieť rôznorodú škálu umeleckých projektov a koncepcií, ktoré sú možno na prvý pohľad „prototypmi“ surreálneho umeleckého univerza, no prezentujú tiež intenzívny záujem mladých autorov o aktuálne celospoločenské problémy. ,,Why Not a State One?“ je dielo ukrajinskej študentky Liubov Holubkyna, ktorá vo svojom zvukovom objekte naráža na podobnosti Ruského a Ukrajinského jazyka v kontexte prebiehajúceho vojenského konfliktu. Podobný spirit reprezentuje aj intermediálny objekt Alexa Káľavského, ktorý je funkčným DIY prototypom strelnej zbrane a podľa slov autora – „je nástrojom zhotoveným z vecí, ktoré možno nájsť v detskej izbe“. Autor funkčným spojením bežných praktických predmetov podčiarkuje tému človeka a jeho invenčnej (tiež infantilnej) hry. Takmer dystopickú predstavu poskytuje dielo „Inferno“ – autora Davida Kuriška, ktoré pozostáva z videa resp. 3D videosekvencií, ako aj série printov. Výsledkom je imerzívne digitálne dielo vytvorené vo VR prostredí. „Inferno“ aktualizuje a adaptuje klasické dielo literatúry v kontexte súčasného digitálneho jazyka.
V práci „What is a Human?“ sa autor Dominik Franko venuje civilizačným otázkam v korelácii s čoraz intenzívnejším vplyvom umelej inteligencie (AI) na ľudskú spoločnosť. Zobrazením potenciálnej biotechnologickej fúzie vyvstáva otázka, kde sa nachádzajú hranice medzi človekom a strojom. Vizuálnu inšpiráciu čerpá z diel ako „Ghost in the Shell“ alebo „Ex Machina“. Fraktálové vlastnosti DNA a spôsoby virtuálnej hybridizácie predstavuje dielo „Morfia“ od autora Ľuboša Oravca (Cassiopeus). Svoje dystopické scenáre už úspešne prezentoval aj na minuloročnom bienále v Benátkach v rámci medzinárodnej NFT platformy. Určitou animozitou ľudského vedomia sa zaoberá Barbora Mitzová. V diele, ktoré existuje až v momente, keď je videné, pojednáva o relativite existencie resp. samotného diela vôbec. Jemné mimikry intímneho zážitku ponúka dielo Tamary Trasoňovej, ktorá vo svojej interaktívnej inštalácii reflektuje fenomén „sviečky“. Objekt, ktorý nás sprevádza už storočia, a to v rôznych kontextoch a významoch.
„Z pravekých morí a lesov“ – je názov pre veľkoformátové dielo (fotografiu) Jakuba Bratského, kde sa zamýšľa nad ekologickým dopadom ľudskej činnosti. Autor reflektuje mikrosvet materiálov, ktoré ťažíme z prírody a následne z nich produkujeme predmety dennej spotreby. Martina Jarinová prezentuje čiastočný ready made v podobe autorskej „CD čítačky“. Pomocou tinkeringu a autorského kódu spracováva hodnoty RGB, ktoré sú transformované do zvukovej informácie, generované audio môže pôsobiť na diváka takmer transcendentálne. Originálny prístup k téme „biografickej archivácie“ zvolil Peter Uhrín, ktorý pomocou AI softvéru oživuje nájdené portréty, zároveň však otvára otázku autorstva, a to najmä z pohľadu obsahu a formy technologického diela.
Aktuálne prebiehajúca výstava zo série MASS – „New Media Transfer(no)“ – reflektuje predovšetkým vzťah technológií a multimediálneho umenia. Určité oslobodenie sa od tejto bipolárnej paradigmy môže divákovi napomôcť nielen pri objavovaní plurality širokého spektra z pohľadu súčasných kreatívnych prístupov, ale vie byť užitočná aj pri odhaľovaní nových tém, ako napríklad prototyping alebo DIY art v kontexte slovenskej media artovej tvorby. Otázka utilitárneho transferu autorských kreatívnych konceptov a open source technológií ostáva tak naďalej otvorená.
Martin Kudla, Richard Kitta / art directingFakulta umení TUKE

Horizon Europe Brokerage Event Cluster 4 Space calls 2023 & 2024
2023-02-02
Sieť Enterprise Europe Network v spolupráci s národnými kontaktnými miestami (NCP) klastra 4 pre oblasť vesmíru programu Horizont Európa vás pozýva na medzinárodné partnerské podujatie týkajúce sa výziev programu Horizont Európa v oblasti vesmíru. Prihlášky do 1. februára 2023.

Dátum konania: 2.2.2023 Miesto konania: online, ÍrskoRegistrácia otvorená do: 1.2.2023Prihláška: https://horizon-europe-brokerage-event-cluster.b2match.io/signupWeb stránka podujatia: https://horizon-europe-brokerage-event-cluster.b2match.io/

BEZPLATNÉ 2,5-hodinové virtuálne podujatie predstaví výzvy na predkladanie návrhov v rámci Klastra 4 programu Horizont Európa na nasledujúce dva roky, 2023 a 2024. Predstaví poznatky a očakávania Európskej komisie a zároveň ponúkne jedinečnú príležitosť nadväzovať medzinárodné partnerstvá.
Program bude zahŕňať prezentácie Európskej komisie a národných kontaktných miest vo všetkých oblastiach vesmíru a poskytne jedinečnú príležitosť prezentovať svoje nápady a odborné znalosti pred poprednými výskumnými organizáciami a špičkovými inovátormi z celého priemyslu.
Virtuálne kooperačné podujatie umožní zúčastneným naviazať strategické partnerstvá prostredníctvom plánovaných individuálnych stretnutí. Účastníci budú mať tiež možnosť stretnúť sa s odborníkmi z národných kontaktných miest a siete Enterprise Europe Network.
Podujatia sa môžu zúčastniť malé a stredné podniky, väčšie spoločnosti a výskumné organizácie sídliace v Írsku a v celej Európe.
Účasť na online konferencii je bezplatná. Zaregistrovať sa je možné do 1. februára 2023. Registrácia je následne vyhodnotená organizátormi podujatia, ktorí účasť potvrdia len vhodným organizáciám. Pri registrácií si v časti „Settings“ v rámci položky „Support office“ vyberte TUKE ako Vašu podpornú inštitúciu. Ďakujeme.
Kontakt: Enterprise Europe Network pri UVP TECHNICOM, e-mail: een@uvptechnicom.sk

Ranná káva: Výzvy z Plánu obnovy
2023-02-08 09:00 | UVP TECHNICOM, Boženy Němcovej 5, Košice, Slovakia (Slovak Republic)
Pripravujeme pre vás ďalšie neformálne podujatie s názvom Ranná káva – tentoraz na témy aktuálne zverejnených zámerov výziev z Plánu obnovy. Pozrieme sa bližšie na to, čo nás v najbližšom období čaká a čo je už teraz známe – aké výzvy môžeme očakávať, kto sa do nich bude môcť zapojiť a koľko financií bude možné získať. Budeme sa na vás tešiť či už osobne v Košiciach v UVP Technicom alebo online a to vo štvrtok, 8. februára o 9:00 hod.
Čo sa dozvieš?
Na káve si predstavíme zámery výziev Plánu obnovy, ktoré už na svojom webe zverejnila VAIA. Naše dodatočné komentáre budú zamerané na podnikateľov a diskusia v prípade nejasností, vlastných skúseností a názorov účastníkov či otázok je samozrejme vítaná.
Keďže výzvy ešte nie sú zverejnené, nemáme ešte dostatok informácií k presným podmienkam. Podľa zverejnených zámerov však máme dostatok informácií na naplánovanie aktivít, ktoré by sme chceli financovať.
Kedy a kde?
Stretneme sa v budove Technicomu v areáli Technickej univerzity v Košiciach na Nemcovej 5 v miestnosti 003 na prízemí. Kávu a malé občerstvenie zabezpečíme. Ak neprídete osobne, určite sa zúčastnite aspoň online.
Čakáme ťa vo štvrtok, 8. februára 2023 o 09:00 hod.
Registrácia
Nezáleží, či prídete osobne alebo online, v každom prípade sa zaregistrujte na tomto odkaze. Registrácia bude otvorená do dňa konania (8. február) do 8:00 hod.
Ak zvolíte online účasť, pripájací link vám zašleme krátko pred samotným podujatím. V prípade otázok sme tu pre vás na adrese een@uvptechnicom.sk.
Podujatie organizujú Online magazín a podcast grant UP, Sieť Enterprise Europe Network a Univerzitný vedecký park Technicom.
Obsah pripravený v spolupráci s portálom grantup.sk

Ranná káva: Výzvy z Plánu obnovy pre podnikateľov na 2023
2023-02-08 09:00 | UVP TECHNICOM, Boženy Němcovej 5, Košice, Slovakia (Slovak Republic)
Ranná káva: Výzvy z Plánu obnovy pre podnikateľov na 2023 (hybrid)
Pripravujeme pre teba ďalšiu neformálnu rannú kávu – tentoraz na témy aktuálne zverejnených zámerov výziev z Plánu obnovy. Pozrieme sa bližšie na to, čo nás v najbližšom období čaká a čo je už teraz známe – aké výzvy môžeme očakávať, kto sa do nich bude môcť zapojiť a koľko financií bude možné získať. Budeme sa na teba tešiť či už osobne v Košiciach alebo online a to vo štvrtok, 8. februára o 9:00 hod.

Čo sa dozvieš?
Na káve si predstavíme zámery výziev Plánu obnovy, ktoré už na svojom webe zverejnila VAIA. Naše dodatočné komentáre budú zamerané na podnikateľov a diskusia v prípade nejasností, vlastných skúseností a názorov účastníkov či otázok je samozrejme vítaná.
Keďže výzvy ešte nie sú zverejnené, nemáme ešte dostatok informácií k presným podmienkam. Podľa zverejnených zámerov však máme dostatok informácií na naplánovanie aktivít, ktoré by sme chceli financovať. Viac informácií o týchto zámeroch sa dozvieš tu:

Kedy a kde?
Stretneme sa v budove Technicomu v areáli Technickej univerzity v Košiciach na Nemcovej 5 v miestnosti 003 na prízemí. Kávu a malé občerstvenie zabezpečíme. Ak neprídeš osobne, určite sa zúčastni aspoň online.
Čakáme ťa vo štvrtok, 8. februára 2023 o 09:00 hod.

Registrácia
Nezáleží, či prídeš osobne alebo online, v každom prípade sa zaregistruj na tomto odkaze. Registrácia bude otvorená do dňa konania (8. február) do 8:00 hod.
Ak zvolíš online účasť, link ti zašleme krátko pred samotným eventom. V prípade otázok sme tu pre teba v komentároch pod článkom alebo na info@grantup.sk.
Podujatie organizujú grant UP, Sieť Enterprise Europe Network a Univerzitný vedecký park Technicom.

Obchodné stretnutia počas EU Techbridge (online)
2023-02-09 - 2023-02-23
Pôsobíte v oblasti energie a vody? Máte inovatívne riešenia alebo záujem zapojiť sa do výziev v týchto oblastiach? Hľadáte partnerstvá na severoamerickom alebo európskom trhu v spomínaných sektoroch?
Enterprise Europe Network (EEN) vás pozýva na kooperačné podujatie EU Techbridge matchmaking, Severná Amerika – EÚ so zameraním na energie a vodu, ktoré odštartuje webinárom 9. februára 2023. Prihlášky do 9. februára 2023.

Dátum konania: 9. – 23. 2. 2022Miesto konania: on-lineRegistrácia otvorená do: 9.2.2023Prihláška: https://eu-techbridge-matchmaking.b2match.io/signupWeb stránka podujatia: https://eu-techbridge-matchmaking.b2match.io/home

Webinár “Obchodné príležitosti na severoamerických trhoch s vodou a energiou” je úvodným seminárom virtuálneho stretnutia. Počas webinára sa dozviete o obchodných príležitostiach v Severnej Amerike v oblasti vody a energie. Okrem toho sa MSP z EÚ podelia o svoje skúsenosti s podnikaním v Severnej Amerike.
Dôležité: Webinár sa nebude konať prostredníctvom platformy B2match. Na webinár vám bude zaslaný samostatný odkaz.
Organizácia podujatia:
Podujatie organizujú partneri projektu EÚ Techbridge v spolupráci s Enterprise Europe Network. Projekt EU Techbridge spája inovatívne európske malé a stredné podniky s koncovými užívateľmi/korporátmi so sídlom v Severnej Amerike, ktorí hľadajú inovatívne riešenia v oblasti vody a energie.
Účasť na webinári a virtuálnom matchmakingu je bezplatná. Registrácia je však povinná. Po kliknutí na políčko “Register now” budete automaticky zaregistrovaný na webinár a matchmaking. Pri vypĺňaní prihlášky si v časti „Settings“ v rámci položky „Support office“ vyberte TUKE ako Vašu podpornú inštitúciu. Následne Vašu prihlášku obratom radi potvrdíme v registračnom systéme podujatia. Ďakujeme.
Kontakt: Enterprise Europe Network pri UVP TECHNICOM, e-mail: een@uvptechnicom.sk

Sustainable Technology Day - prezentačné podujatie s japonskými spoločnosťami
2023-02-10 - 2023-02-17 | Online
Japonskí partneri Enterprise Europe Network pozývajú spoločnosti z EÚ na hybridné prezentačné podujatie Sustainable Technology Day, na ktorom sa predstavia inovatívne japonské spoločnosti vyvíjajúce udržateľné technológie v energetike, životnom prostredí a agrobiznise.
Dátum konania: 17.02.2023Miesto konania: Tokyo, Japonsko/onlineRegistrácia otvorená do: 10.02.2023 a 17.02.2023Prihláška: https://forms.eu-japan.eu/223461115516145 alebo https://us06web.zoom.us/webinar/register/WN_LDK4xtPHT9GGGTwHmtomaQWeb stránka podujatia: https://www.eu-japan.eu/events/sustainable-technology-day
Pre osobnú účasť v Tokyo je potrebné sa zaregistrovať do 10. februára 2023. Registrácia online účastníkov je otvorená do 17. februára 2023.
Cieľom podujatia je spojiť spoločnosti z EÚ a Japonska, ktoré chcú spolupracovať na udržateľných projektoch v Európe, Japonsku alebo na rozvíjajúcich sa trhoch (napr. ASEAN).
Účasť na podujatí je bezplatná. Online účasť bude uskutočnená prostredníctvom Zoom. Oficiálnym jazykom podujatia bude angličtina/japončina.
Prezentujúce spoločnosti:

AGC Inc. – vysoko odolná a vysoko priepustná fluoropolymérová fólia pre skleníky
Biomass Resin Holdings Co., Ltd. – biologicky odbúrateľná a biologicky nerozložiteľná plastová zmes z biomasy vyrobená z ryže
FujiClean Co., Ltd. – systém čistenia odpadových vôd na mieste – Mebiol Inc.: hydrogélový film na zníženie spotreby vody
NEC Corporation – hybridné úložné riešenie na optimalizáciu obnoviteľnej energie
TBM Co., Ltd. – alternatívny plastový a papierový materiál: LIMEX
Yamaha Motor Co. – systém čistenia vody pomocou pieskovej filtrácie a solárnej fotovoltiky

Podujatie je vhodné pre:

spoločnosti z EÚ a ich dcérske spoločnosti pôsobiace v Japonsku alebo iných krajinách, ktoré majú záujem o japonské udržateľné technológie
japonské spoločnosti, ktoré majú záujem o obchodnú spoluprácu so spoločnosťami z EÚ na udržateľných projektoch

Hlavní organizátori podujatia:

EU-Japan Centre for Industrial Cooperation (www.eu-japan.eu)
UNIDO ITPO Tokyo (http://www.unido.or.jp/en/about_us/itpo_tokyo/)

Viac informácií na web stránke podujatia alebo na een@uvptechnicom.sk. V prípade záujmu o účasť na podujatí nás prosím kontaktujte.

BRNO INDUSTRY 4.0
2023-02-15 - 2023-02-16 | Online
Pozývame vás na 7. ročník medzinárodnej B2B konferencie BRNO INDUSTRY 4.0 | 2023, ktorá sa bude týkať digitalizácie výroby a smart technológií pre priemysel. Podujatie bude zamerané na 4 aspekty modernej výroby: Digitalizácia | Flexibilita | Nové technológie | Bezpečnosť. Prihlášky do 15.2.2023.

Dátum konania: 15. – 16. 2. 2023Miesto konania: Brno/on-lineRegistrácia otvorená do: 15.2.2023Prihláška: https://brno-industry-40-2023.b2match.io/signupWeb stránka podujatia: https://brno-industry-40-2023.b2match.io/

Zameranie podujatia:

Flexibilná výroba a pokročilá automatizácia
Digitalizácia riadenia výroby a osvedčených postupov
Dátová analytika a jej využitie pri optimalizácii výroby
Prípadové štúdie v malých, stredných a veľkých spoločnostiach
Kybernetická bezpečnosť v Priemysle 4.0
Networking – vopred dohodnuté B2B stretnutia

Organizácia podujatia:
Streda 15. február 202309:00 – 12:00 Plenárne zasadnutie ( možnosť aj on-line účasti)13:00 – 16:00 odborný program (v mieste konania)13:00 – 16:00 B2B rokovania (v mieste konania)Sekcia 1: DigitalizáciaSekcia 2: Nové technológieSekcia 3: FlexibilitaSekcia 4: Kybernetická bezpečnosť16:00 – 17:00 Popoludňajšie plenárne zasadnutie ( možnosť aj on line účasti)

Štvrtok 16. február 2023
09:00 – 16:00 on-line B2B

Účasť na podujatí je bezplatná, ale registrácia a aktivácia profilu sú povinné.
Pri vypĺňaní prihlášky si v časti „Settings“ v rámci položky „Support office“ vyberte TUKE ako Vašu podpornú inštitúciu. Následne Vašu prihlášku obratom radi potvrdíme v registračnom systéme podujatia. Ďakujeme.
Kontakt: Enterprise Europe Network pri UVP TECHNICOM, e-mail: een@uvptechnicom.sk

FinDrones 2023 Matchmaking
2023-02-15 - 2023-03-01
Enterprise Europe Network pri UVP TECHNICOM vás pozýva na kooperačné podujatie FinDrones 2023 Matchmaking, ktorý je súčasťou konferencie FinDrones 2023 – drony so zameraním na oblasť biohospodárstva a vidieckej logistiky. Registrácia otvorená do 14.2.2023.
Dátum konania: • 15.-.16.2.2023 osobné stretnutia• 21.2. a 23. 2. a 1.3.2023 online stretnutiaMiesto konania: Salo, Fínsko/on-lineRegistrácia otvorená do: 14.2.2023Prihláška: https://findrones-2023-matchmaking.b2match.io/signupWeb stránka podujatia: https://findrones-2023-matchmaking.b2match.io/
Témy podujatia:• Poľnohospodárstvo• Lesníctvo• Prírodné hodnoty a biodiverzita• Logistika
Účastníci podujatia a ich vytvorené profily majú zodpovedať uvedeným témam podujatia.
Využite príležitosť prezentovať svoje produkty, projekty, služby alebo obchodné potreby účastníkom podujatia. Iniciujte a vopred naplánujte stretnutia, ktoré môžete uskutočniť počas podujatia. Získajte nových potenciálnych záujemcov a rozšírte svoje kontakty.
Organizácia podujatia:• 15.-16. februára 2023 – stretnutia na mieste (s osobnou účasťou sa spája poplatok za účasť na konferencii a vyžaduje samostatnú registráciu)• 21. a 23. februára, 1. marca 2023 – stretnutia online (účasť zdarma)
Registrácia na konferenciuProgram konferencie
Účastnícky poplatok:• Dvojdňová účasť 15.-16.2.2023 I 140 €• Jednodňová účasť:15.2.2023 I 70€16.2.2023 I 80€• Obed počas konferencie15.2.2023 I 55€
Pri vypĺňaní prihlášky na kooperačné podujatie si v časti „Settings“ v rámci položky „Support office“ vyberte TUKE ako Vašu podpornú inštitúciu. Následne Vašu prihlášku obratom radi potvrdíme v registračnom systéme podujatia. Ďakujeme.
Kontakt: Enterprise Europe Network pri UVP TECHNICOM, e-mail: een@uvptechnicom.sk

Komorové raňajky: Podpora investícií a výskumu a vývoja v roku 2023
2023-02-16 09:00 - 11:00 | UVP TECHNICOM, Boženy Němcovej 5, Košice, Slovakia (Slovak Republic)
Podpora R&D
Košická regionálna komora SOPK Vás na základe spolupráce s UVP TECHNICOM pozýva na
KOMOROVÉ RAŇAJKY: PODPORA INVESTÍCIÍ A VÝSKUMU A VÝVOJA V ROKU 2023
ODBORNÝ GARANT: Deloitte Tax s.r.o.
MIESTO: UVP TECHNICOM, Němcovej 5, Košice (miestnosť 003, prízemie)
TÉMY:

Investičná pomoc
EÚ fondy
Odpočet nákladov na výskum a vývoj
Odpočet nákladov na investície

LEKTORI:

Matej Ivaň, manažér Deloitte Tax s.r.o.
Valéria Morťaniková, partnerka Deloitte Tax s.r.o.

REGISTRÁCIARegistrácia do 14.02.2023 na vyššie uvedenom odkaze alebo na zuzana.fecova@sopk.sk.
Účasť na podujatí je bezplatná.

Ako vybudovať zdravú a rozumnú firmu
2023-02-16 13:00 - 15:00 | UVP TECHNICOM a online, Němcovej 5, Košice, Slovakia (Slovak Republic)
(Ako ísť na ročný dôchodok tak, aby firma stále rástla 100%)

Prednáška a workshop s praktickým zmeraním sily vášho podnikania:

ako posilniť šesť svalov, ktoré má každá firma
ako mať správnych ľudí na správnych miestach
škálovanie firmy a prekonanie “death valleys”
princípy z biznis knižiek konečne v praxi

Workshop je určený pre firmy, ktoré majú už vyšpecifikovaný svoj produkt! (nie early stage start-upy). Účasť voľná.

Lektor: Dominik Orfánus
Dominik je zakladateľ cestovky ChernobylX (Xtours), ktorá je svetovo najväčší tour operátor pre černobyľkú elektráreň na Ukrajine…teda do začiatku vojny. Od 2020 sa venuje aj pomoci iným firmám s “uprataním” biznisu na základe princípov amerického systému EOS (Entrepreneurial Operating System) a dnes má takto klientov okrem Slovenska a Česka aj v Rakúsku a Rumunsku. Pred podnikaním Dominik pracoval ako reportér a analytik v týždenníku TREND. Má 4 deti, žije v lese a do Košíc chcel ísť študovať za vojenského pilota. Našťastie mal veľa dier v zuboch a ostal v Bratislave. Pilotný kurz, podobne ako iné detské sny si splnil v roku 2019, kedy na rok odišiel z firmy. A tá stále rástla o 100%, lebo platí, že “líder vie byť niekde, systém vie byť všade”

Intro to HTML/CSS
2023-02-16 15:30 - 20:00 | UVP TECHNICOM, Boženy Němcovej 5, Košice, Slovakia (Slovak Republic)
Workshop Košice IT Valley pre záujemcov o programovací jazyk HTML/CSS s lektormi zo spoločnosti Green Fox Academy.
Dostupné pre širokú verejnosť.Vhodné pre študentov.
Organizátor: Košice IT Valley

DASATO ACADEMY: Tajomstvo vysokovýkonných tímov s Veronikou Miškech
2023-02-17 16:00 - 18:00 | UVP TECHNICOM, Boženy Němcovej 5, Košice, Slovakia (Slovak Republic)
Dňa 17.2.2023 sa uskutoční ďalšie stretnutie prvého ročníka DASATO Academy v Košickom kraji! Tentokrát bude venované téme zameranej na problematiku efektívnosti fungovania projektových tímov.
Od septembra 2022 sa študenti a študentky každý piatok stretávajú na workshopoch v priestoroch Univerzitného vedeckého parku TECHNICOM na témy 21. storočia, pracujú na 3 projektoch v praxi s neziskovým, verejným a súkromným sektorom, koncom roka vytvoria svoj vlastný projekt, ktorý zlepšuje ich okolie.

Generatívne ChatBoty - Zakážeme ich? Pomôže ChatGPT ľudom?
2023-02-20 14:00 | Online
V súčasnosti sa oblasť umelej inteligencie dostáva do nášho každodenného života. Príkladom sú aj Generatívní Chatboti ako CHATGPT3 a BARD, ktorí potvrdili pandorinu skrinku a ukázali určité možností týchto technológii. V diskusii, ktorú bude moderovať Ing. Macko z TOUCHIT vyjadria svoje názory – Doc. Martin Takáč z UNIBA, Ing. Radovan Kavický z GapDATA, Ing. Jozef Kovač z Ayanza a prof. Peter Sinčák z TUKE. V diskusii sa budeme snažiť predpovedať dopady tejto technológie na školstvo, činnosti IT firiem a profil budúceho IT pracovníka. Očakávame veľmi zásadne zmeny v efektivite a práci veľkej skupiny ľudí na svete.
Pridajte sa k nám a diskutujme o tejto téme. AI Slovakia ako národná platforma chce týmto začať širšiu diskusiu – a táto diskusia je jednou z prvých v sérii pripravovanej – AI Slovakia v blízkej budúcnosti.

Výstava: „80IG80“ Ivan Gürtler
2023-02-21 - 2023-03-31 | UVP TECHNICOM, Boženy Němcovej 5, Košice, Slovakia (Slovak Republic)

Verisaž výstavy „80IG80“ - Ivan Gürtler
2023-02-21 16:00 - 17:30 | UVP TECHNICOM, Boženy Němcovej 5, Košice, Slovakia (Slovak Republic)

Validácia ideí
2023-02-22 14:00 - 16:00 | UVP TECHNICOM, Boženy Němcovej 5, Košice, Slovakia (Slovak Republic)
V rámci workshopu účastníci sa dozvedia, ako správne overiť, či ich nápad alebo biznis projekt má potenciál uspieť na trhu, ako správne realizovať kvantitatívny prieskum prostredníctvom osobných rozhovoroch a ako sa vyvarovať zlej interpretácie výsledkov zo získaných dát. Lektor ukáže praktické príklady z praxe na základe svojich skúsenosti z rôznych startupov a podnikateľských projektov.

O lektorovi:
Andrej Rybovič je zanietený do inovácii a startupov. V minulosti pôsobil ako konzultant vo Vedecko-technologickom parku, ktorý podporoval začínajúcich podnikateľov a startupy v žilinskom regióne. Mal na starosti prípravu inkubačných a akceleračných programov pre inovatívne firmy (SBA, VTP Žilina). So startupom MindBox, ktorého bol spoluzakladateľ, absolvoval 3 mesačný akceleračný program Startup Yard v Prahe. Absolvoval študijné a odborné cesty po inkubátoroch a akcelerátoroch v Európe (Yes Delft, Stardust-DTU) a Izraeli (The Time). Pôsobil ako externý konzultant pre nemeckú poradenskú spoločnosť Founderscope, kde využíval inovatívnu metodiku Gamified Startup pre podporu inovácii vo firmách. Bol spoluorganizátorom Startup Weekend Žilina. Pôsobil ako hosťujúci lektora na univerzite FASTIP v Albánsku.
V súčasnosti pôsobí ako COO v startupe Resitech, v rámci ktorého pomáhal s validáciou nápadu, budovaním tímu a získaním investície. Od roku 2019 sa stal súčasťou tímu národného projektu Inovujme.sk ako externý hodnotiteľ, ktorý v rámci Ministerstva hospodárstva SR zvyšuje inovačný potenciál Slovenska. Od roku 2016 je odborným konzultantom, mentorom a lektorom v rámci NPC. Mentoroval firmy ako Flexido, Dáždnikovo, Ide o tvoje zdravie, Kompostujme a mnohé ďalšie.
Realizoval viac ako 80 workshopov na rôzne témy. Bol mentorom alebo konzultantom pre viac ako 50 biznis projektov a podnikateľov. Hodnotil viac ako 800 inovačných zámerov.

Startup Connect
2023-02-22 16:00 - 17:00 | UVP TECHNICOM, Boženy Němcovej 5, Košice, Slovakia (Slovak Republic)

DASATO ACADEMY: Poďme sa rozprávať o vyhorení, duševnom zdraví s Juliánom Gerhartom zo zmudri.sk
2023-02-23 16:00 - 18:00 | UVP TECHNICOM, Boženy Němcovej 5, Košice, Slovakia (Slovak Republic)
Dňa 23.2.2023 sa uskutoční ďalšie stretnutie prvého ročníka DASATO Academy v Košickom kraji! Tentokrát bude venované téme zameranej na problematiku duševného zdravia.
Od septembra 2022 sa študenti a študentky každý týždeň stretávajú na workshopoch v priestoroch Univerzitného vedeckého parku TECHNICOM na témy 21. storočia, pracujú na 3 projektoch v praxi s neziskovým, verejným a súkromným sektorom, koncom roka vytvoria svoj vlastný projekt, ktorý zlepšuje ich okolie.

Julián Gerhart

ZBOROVŇA Konferencia pre STEM pedagógov
2023-02-24 | UVP TECHNICOM, Boženy Němcovej 5, Košice, Slovakia (Slovak Republic)
Podujatie Zborovňa je určené všetkým pedagógom STEM predmetov stredných škôl Košického a Prešovského samosprávneho kraja.
Vzhľadom na rýchlo transformujúci sa svet okolo nás je úloha súkromného sektora ako nositeľa inovácií a pokroku nezastupiteľná. Pomôžte nám podporiť učiteľov na ceste ich vzdelávania a zyvšovania kvalifikácie, aby mohli pripraviť študentov na požiadavky trhu práce v kontexte Priemyslu 5.0.

Novinky v pravidlách ochrany označení pôvodu v EÚ
2023-02-28 | Cikkerová sieň, Banská Bystrica, Slovakia (Slovak Republic)
Úrad priemyselného vlastníctva Slovenskej republiky v spolupráci s Ministerstvom pôdohospodárstva a rozvoja vidieka Slovenskej republiky a Európskou komisiou pozývajú 28. februára 2023 na konferenciu pod názvom Novinky v pravidlách ochrany označení pôvodu v EÚ, ktorá sa uskutoční v priestoroch Cikkerovej siene Radnice Banskej Bystrice.
Cieľom konferencie bude oboznámiť s legislatívnymi zmenami v nariadeniach Komisie EÚ v oblasti zemepisných označení a označení pôvodu, s ich najnovším vývojom a procedurálnymi aspektmi.
Konferencia bude simultánne tlmočená z anglického jazyka, vstup je zdarma.Účasť, prosím, potvrďte na email: alena.petkova@indprop.gov.sk
Program konferencie (.pdf, 120 kB)
Text prevzatý z indprop.gov.sk

Cycling Europe 2023
2023-03-01 - 2023-03-31
Enterprise Europe Network pri UVP TECHNICOM vás pozýva na obchodné stretnutia Cycling Europe 2023 so zameraním na priemysel bicyklov a elektrobicyklov, ktoré sa uskutočnia počas marca 2023 v rámci veľtrhu CyclingWorld v Düsseldorfe. Stretnutia budú organizované v hybridnom móde. Prihlášky do 31. marca 2023.

Dátum konania: 01.-31.03.2023Miesto konania: online/Düsseldorf, NemeckoRegistrácia otvorená do: 31.03.2023Prihláška: https://cycling-europe23.b2match.io/signupWeb stránka podujatia: https://cycling-europe23.b2match.io/home

Zameranie podujatia:

Funkčné oblečenie/športové oblečenie (webinár 7. marca)
Nové a inovatívne materiály (webinár 21. marca)
Cykloturistika (webinár 28. marca)
Panelová diskusia: Holandsko-Poľsko-Nemecká „Cyklistika v mestách“
Worshopy zamerané na prístup k financovaniu
Hlavný vstup Chrisa Bruntletta;Holandské cyklistické veľvyslanectvo
Podnety od startupov @CyclingWorld Fair
iPRODUCE: Prečo nie drevený bicykel? – Kolaboratívna a sociálna výroba pre riešenia mobility (Webinár 22. marca)

Účastníci majú možnosť stretnúť sa so svojimi budúcimi obchodnými a projektovými partnermi počas celého marca na vopred naplánovaných obchodných stretnutiach.

Organizácia podujatia:

1.-31. marca 2023 – virtuálne stretnutia
každý marcový utorok – online rozhovory s odborníkmi
11. – 12. marca 2023 – obchodné stretnutia v mieste podujatia
11. – 12. marca 2023 – Panelová diskusia a workshopy

Účasť na podujatí je bezplatná, ale registrácia a aktivácia profilu sú povinné.
Pri vypĺňaní prihlášky si v časti „Settings“ v rámci položky „Support office“ vyberte TUKE ako Vašu podpornú inštitúciu. Následne Vašu prihlášku obratom radi potvrdíme v registračnom systéme podujatia. Ďakujeme.
Kontakt: Enterprise Europe Network pri UVP TECHNICOM, e-mail: een@uvptechnicom.sk

Projektové riadenie
2023-03-01 14:00 - 16:00 | UVP TECHNICOM a online, Němcovej 5, Košice, Slovakia (Slovak Republic)
Ciele webinára:
Účastníci sa dozvedia odpovede na tri otázky:1) Ako súvisí Projektové a Strategické riadenie?2) Čo znamená byť agilný a agilne riadiť projekt?3) Aká je náplň roly manažéra/manažérky v súčasnosti?
Opis webinára:
Webinár posunie účastníkov od klasického chápania projektového riadenia (dodať kvalitný výstup projektu, v rámci stanoveného času a nákladov) ku novej paradigme „Projekt je prostriedok na dosahovanie strategických cieľov a prínosov“. Účastníci sa dozvedia, ako v praxi prepojiť dynamické strategické riadenie s inováciami a proaktívnym riadením projektov. Osobitnou témou bude kaskádovanie stratégie počas uskutočňovaných projektov pre účely akcelerácie podnikania.Súčasný rýchlo sa meniaci svet si vyžaduje rozšírenie tradičných metodík riadenia projektov o agilný prístup. V praxi to znamená neustále prehodnocovanie vytváranej hodnoty pre koncového užívateľa výstupu projektu. Agilný prístup si vyžaduje postaviť riadenie na nasledovných pilieroch: hodnota, dynamika, dôvera, inovácie a kreativita. Webinár uvedené piliere predstaví na praktických príkladoch.Úspešný manažér/ka je viac lídrom ako manažérom. Dokáže ľudí motivovať a viesť v kritických situáciách. Úspešný manažér vie, že v tíme má vysoko expertne vzdelaných ľudí a svoju rolu chápe vo vytvorení „samo-riadeného prostredia“ a v spájaní expertov pre dosiahnutie cieľa/účelu projektu. Doba detailného plánovania projektu, príkazov a detailnej kontroly nemá v súčasných agilných projektoch miesto.
Lektor: Rudolf Christopher Takáč je lektor v oblasti projektového riadenia s vyše 20 ročnou praxou. V rokoch 2006 – 2012 pôsobil ako prezident Spoločnosti pre projektové riadenie na Slovensku. Je zakladateľom bezplatných znalostných portálov www.managerport.sk a www.managerport.com (vyše 850 príspevkov). Medzi jeho publikačné aktivity patrí kniha UZDA NA PROJEKT a sada štyroch kníh pre rozvoj detí www.kamkacik.sk. Rudolf prednášal na seminároch (Viedeň, Zürich) a na svetovom kongrese IPMA (Rotterdam). V súčasnej dobre pracuje ako odborný konzultant a lektor v spol. 2BCognitus.

Zákazkový výskum a poskytovanie konzultácií z pohľadu centra transferu technológií
2023-03-02 09:30 - 11:30 | Online
Workshop bude zameraný na:

vymedzenie zákazkového výskumu, rozlíšenie rôznych typov výstupov a možné spôsoby nakladania s nimi,
možnosti zapojenia pracovísk CTT do procesu dohadovania, uzatvárania, riadenia a ukončovania zmluvného výskumu,
poskytovanie odborných konzultácií vedeckými pracovníkmi na vedeckovýskumných inštitúciách
prezentáciu aktuálne spracovávaných dokumentov na národnej úrovni, ktoré budú poskytnuté lokálnym CTT za účelom systematizácie prístupu CTT k stanoveným oblastiam (vzorové interné smernice a vzorové zmluvy).

Viac informácií na cvtisr.sk.

IP for YOU Slovakia
2023-03-02 10:00 - 12:30 | Online
Odborníci z oboch úradov prednesú prezentácie o relevantných témach duševného vlastníctva určené odborníkom v oblasti duševného vlastníctva.
Viac informácií na cvtisr.sk.

IPEC 2023
2023-03-08 - 2023-03-09
Už po 8. krát organizujú partneri siete Enterprise Europe Network medzinárodnú konferenciu o digitalizácii a udržateľnosti s odkazom na ciele udržateľného rozvoja OSN ako napr. kvalitné vzdelávanie, priemyselná inovácia a infraštruktúra, zodpovedná spotreba a výroba. Nadchádzajúcou udalosťou bude dvojdňový online formát 8. a 9. marca 2023 so zameraním na:
Výzvy pre budúcu európsku výrobu

IPEC 2023 má za cieľ podporovať vytváranie sietí a výmenu znalostí medzi spoločnosťami z Bavorska a medzinárodnými spoločnosťami, start-upmi a výskumnými inštitúciami. Účasť je bezplatná a bude odvysielaná cez GoToWebinar (08.03.) a MS Teams (09.03.).
Vzhľadom na medzinárodnú orientáciu podujatia bude jazykom konferencie angličtina.
Dátum konania: 8.-9.03.2023Miesto konania: Nemecko/onlineRegistrácia otvorená do: 9.03.2023Prihláška: https://ipec-2023.b2match.io/signup Web stránka podujatia: https://ipec-2023.b2match.io/
Zameranie podujatia:

Umelá inteligencia, asistenčné systémy
VR/AR/XR/MR
Výrobné technológie zamerané na človeka
Rozhranie človek-stroj
Odolnosť dodávateľského reťazca
Systémy odporúčaní
Spoločenská zodpovednosť podnikov (CSR), digitálna zodpovednosť podnikov (CDR)
Kritická infraštruktúra
Energetická účinnosť … a mnoho ďalších

Organizácia podujatia:

8. marec 2023

– Program konferencie so 14 prejavmi (cca 15 – 20 min.) z rôznych krajín, ktoré sa budú venovať rôznym aspektom energetiky, dodávateľských reťazcov a výroby zameranej na človeka.
– Project Pitch Session so 6-8 prezentáciami (cca 5 minút a 5 snímok) na prezentáciu nových nápadov.

9. marec 2023
Online obchodné stretnutia

Ako sa môžete podeliť o svoje knowhow a nápady na podujatí IPEC 2023?
Rezervujte si vopred online stretnutia so zaregistrovanými organizáciami alebo prezentujte svoju organizáciu počas Pitch Session. Viac informácií o týchto príležitostiach nájdete tu.
Pri vypĺňaní prihlášky si v časti „Settings“ v rámci položky „Support office“ vyberte TUKE ako Vašu podpornú inštitúciu. Následne Vašu prihlášku obratom radi potvrdíme v registračnom systéme podujatia. Ďakujeme.
Kontakt: Enterprise Europe Network pri UVP TECHNICOM, e-mail: een@uvptechnicom.sk

CONTACT - Business Meetings
2023-03-08
Enterprise Europe Network pri UVP TECHNICOM vás pozýva na 15. ročník kooperačného podujatia CONTACT – Business Meetings so zameraním na oblasť výroby zariadení, strojov a nástrojov, automobilového priemyslu a konštrukcie vozidiel, elektroniky/elektrotechniky, technológie a spracovania plastov, medicínskej techniky, optiky. Prihlášky do 15.2.2023.
Dátum konania: 8.3.2023 Miesto konania: Lipsko, NemeckoRegistrácia otvorená do: 15.2.2023Prihláška: https://contact2023.b2match.io/signupWeb stránka podujatia: https://contact2023.b2match.io/home
Kooperačné podujatie bude súčasťou digitálneho veľtrhu „Zuliefermesse / intec“.
Sektorové zameranie podujatia:

Konštrukcia zariadení, strojov a nástrojov
Konštrukcia automobilov a vozidiel
Elektronika/elektrotechnika
Technológia a spracovanie plastov
Lekárska technika, optika a pod.

Podujatie je určené organizáciám, ktoré sa špecializujú na:

Časti, komponenty a moduly
Spájanie, pripájanie a montáž
Materiály a polotovary
Výrobné procesy a technológie
Presné nástroje, vybavenie, výroba nástrojov a foriem
Elektrické/elektronické zariadenia
Softvér, IT riešenia
Priemyselné služby
Informácie, organizácia, poradenstvo
Obrábacie stroje – rezanie, tvárnenie, erodovanie
Stroje na tvárnenie plechu
Lisy a transformačná technika
Povrchová úprava, laserová a zváracia technika
Automatizovaná výroba a robotika
Montáž a manipulácia s materiálom
Technológia pohonu, riadenie procesov
Inžinierstvo merania a zabezpečenie kvality
Veda, výskum a vývoj

Podujatie je určené pre:

spoločnosti hľadajúce nových klientov, kvalifikovaných dodávateľov z Európy aj mimo nej
poskytovateľov inovatívnych technológií a inovatívnych riešení
potenciálnych partnerov pre budúcu spoluprácu v oblasti výskumu a vývoja

Účasť na podujatí je bezplatná, ale registrácia a aktivácia profilu sú povinné.
Pri vypĺňaní prihlášky si v časti „Settings“ v rámci položky „Support office“ vyberte TUKE ako Vašu podpornú inštitúciu. Následne Vašu prihlášku obratom radi potvrdíme v registračnom systéme podujatia. Ďakujeme.
Kontakt: Enterprise Europe Network pri UVP TECHNICOM, e-mail: een@uvptechnicom.sk

Industry 4.0 - International Business Meetings - Global Industrie 2023
2023-03-08 - 2023-03-09
Pozývame vás na kooperačné podujatie, ktoré bude súčasťou veľtrhu Global Industrie, ktorý je najväčšou priemyselnou výstavou vo Francúzsku so zameraním na celý priemyselný ekosystém. Prihlášky do 12. marca 2023.

Dátum konania: 8. a 9.3.2023 a 13. a 14.3.2023Miesto konania: Lyon, Francúzsko/onlineRegistrácia otvorená do: 12.3.2023Prihláška: https://industry-40-international-days-2023.b2match.io/signupWeb stránka podujatia: https://industry-40-international-days-2023.b2match.io/
Veľtrh je rozdelený do 15 veľkých sektorov súčasne zoskupujúcich zariadenia, know-how, suroviny a stroje. V roku 2021 navštívilo veľtrh viac ako 45 000 návštevníkov, preto je ideálnym miestom, kde môžete stretnúť budúcich priemyselných partnerov alebo klientov.
Súčasťou veľtrhu budú 4 doplnkové výstavy v týchto oblastiach:

MIDEST (priemyselné subdodávky)
SMART INDUSTRIES (inteligentný, efektívny a digitálny priemysel)
INDUSTRIE (výrobné technológie a zariadenia)
TOLEXPO (riešenia a zariadenia na spracovanie plechov)

Organizácia kooperačného podujatia:

8. a 9. marca 2023 – osobné stretnutia v mieste podujatia
13. a 14. marca 2023 – online stretnutia

Podujatie je určené všetkým súkromným a verejným priemyselným organizáciám (firmy klastre, výskumné laboratóriá, inkubátory, …).
Tento matchmakingový event je skvelou príležitosťou stretnúť sa s potenciálnymi partnermi pre technologické, komerčné alebo spoločné výskumné projekty v oblastiach pokrytých Global Industrie. Osobitný dôraz sa kladie aj na hľadanie partnerov pre najväčšiu európsku schému financovania výskumu a inovácií: program Horizont Európa. Účastníci budú môcť vo svojom profile v časti „marketplace“ uviesť výzvu na predkladanie návrhov, o ktorú majú záujem, a/alebo opísať svoj projektový nápad.
Účasť na kooperačnom podujatí je bezplatná avšak registrácia je povinná.
Pri vypĺňaní prihlášky si v časti „Settings“ v rámci položky „Support office“ vyberte TUKE ako Vašu podpornú inštitúciu. Následne Vašu prihlášku obratom radi potvrdíme v registračnom systéme podujatia. Ďakujeme.
Kontakt: Enterprise Europe Network pri UVP TECHNICOM, e-mail: een@uvptechnicom.sk
